rejauldu/bengali-wikipedia huggingface dataset:
দানিয়াল জাফর (, ; জন্ম ১২ই ডিসেম্বর ১৯৯৬) একজন পাকিস্তানি সংগীতশিল্পী ও অভিনেতা। ২০১৭ সালে কোক স্টুডিও পাকিস্তানের ১০ম সিজনে গায়ক হিসেবে তাঁর অভিষেক ঘটে। তিনি ২০২১ সালে তানা বানা নামক প্রণয়ধর্মী টিভি ধারাবাহিকের মাধ্যমে অভিনেতা হিসেবে ছোটপর্দায় আত্মপ্রকাশ করেন। এরপর তিনি ক্রীড়াবিষয়ক ওয়েব ধারাবাহিক বারওয়াঁ খিলাড়িতে (২০২২) অভিনয় করেছেন।  প্রারম্ভিক জীবন ও পড়ালেখা দানিয়াল জাফর ১৯৯৬ সালের ১২ই ডিসেম্বর পাকিস্তানের পাঞ্জাব প্রদেশের রাজধানী লাহোরে একটি পাঞ্জাবি মুসলমান পরিবারে জন্মগ্রহণ করেন। তাঁর বাবা মহম্মদ জাফরুল্লাহ এবং মা কঁওল আমীন দুজনই পাঞ্জাব বিশ্ববিদ্যালয়ে শিক্ষকতা করেন। তাঁর বড় ভাই আলী জাফর একজন স্বনামধন্য সংগীতকার ও অভিনেতা। দানিয়াল লাহোর গ্রামার স্কুল থেকে ও লেভেল এবং এ লেভেল পাশ করেছেন। এরপর তিনি নিউ ইয়র্ক ফিল্ম অ্যাকাডেমিতে চলচ্চিত্র নির্মাণের উপর এক বছরের একটি কোর্স করেছেন।   কর্মজীবন  জাফরের প্রথম এলবাম ব্লু বাটারফ্লাই মুক্তি পায় ২০২০ সালের মার্চ মাসে। ১৭ দিন করোনাকালীন কোয়ারেন্টিনে থাকার পর মাত্র ২ দিনের মধ্যে তিনি তাঁর উড় চলিয়ে গানটি রেকর্ড করেন; ভারতীয় অভিনেত্রী সুস্মিতা সেন গানটির ভূয়সী প্রশংসা করেছিলেন। এরপর তিনি আখিয়া নামে একটি সিঙ্গেল গান প্রকাশ করেন।   ব্যক্তিজীবন    গানতালিকা    সাল  গান অ্যালবাম সুরকার  গীতিকার সহশিল্পী ভাষা সূত্র২০২০ “ব্লু বাটারফ্লাই”  ব্লু বাটারফ্লাই দানিয়াল জাফর দানিয়াল জাফর  ইংরেজি“সো লং, গুডবাই”দানিয়াল জাফর ও হাসান বাদশাহইংরেজি ও উর্দু“ইট্‌স সিক্স এএম”দানিয়াল জাফর ও শাহীর শাহিদএমআরকেএলই“টেক ইট স্লো”দানিয়াল জাফর“ফেইসেস ইন দ্য রেইন”দানিয়াল জাফর“ইয়োর লাভ ইজ অ্যান অ্যাডিকশন”দানিয়াল জাফর ও মারিয়া উনেরা“রাম্বল টাম্বল”আসাদ সাঈদ ও নোমান হকআন্না সালমানঅ্যাঞ্জেল্‌সদানিয়াল জাফর   চলচ্চিত্রের তালিকা    পাদটীকা    তথ্যসূত্র
চুয়াডাঙ্গা সরকারি টেকনিক্যাল স্কুল ও কলেজ বাংলাদেশের একটি সরকারি কারিগরি শিক্ষা প্রতিষ্ঠান। এটি খুলনা বিভাগের চুয়াডাঙ্গা জেলার চুয়াডাঙ্গা পৌরসভার প্রাণকেন্দ্রে অবস্থিত। প্রতিষ্ঠানটি বাংলাদেশ কারিগরি শিক্ষা বোর্ডের অধীনস্থ।   একাডেমিক কার্যক্রম  বর্তমানে জেএসসি এসএসসি এবং এইচএসসি পর্যায়ে কারিগরি পাঠদান চালু আছে।   এইচএসসি   ফার্ম মেশিনারি  ওয়েল্ডিং এন্ড ফেব্রিকেশন  জেনারেল  ইলেকট্রিক্যাল ওয়ার্কস  অটোমোবাইল এন্ড অটো ইলকট্রিক বেসিকস    এসএসসি   ফার্ম মেশিনারি  ওয়েল্ডিং এন্ড ফেব্রিকেশন  জেনারেল  ইলেকট্রিক্যাল ওয়ার্কস  অটোমোবাইল এন্ড অটো ইলকট্রিক বেসিকস     জেএসসি  ৬ষ্ঠ-৮ম শ্রেণি পর্যন্ত সাধারন শিক্ষার পাশাপাশি কারিগরি বিষয়ে পাঠদান   আরও দেখুন    কুষ্টিয়া সরকারি টেকনিক্যাল স্কুল ও কলেজ  জীবননগর সরকারি টেকনিক্যাল স্কুল ও কলেজ  ভেড়ামারা সরকারি টেকনিক্যাল স্কুল ও কলেজ  হোসেনাবাদ সরকারি টেকনিক্যাল স্কুল ও কলেজ  বাংলাদেশ কারিগরি শিক্ষা বোর্ড  বাংলাদেশের সরকারি টেকনিক্যাল স্কুল ও কলেজের তালিকা   তথ্যসূত্র    বিষয়শ্রেণী:চুয়াডাঙ্গা জেলা বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চুয়াডাঙ্গা জেলার মহাবিদ্যালয় বিষয়শ্রেণী:বাংলাদেশের কারিগরি শিক্ষাপ্রতিষ্ঠান বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত বিষয়শ্রেণী:বাংলাদেশের সরকারি টেকনিক্যাল স্কুল ও কলেজ
মো. জাফর আলম (জন্ম: ১২ জুন ১৯৫৭) একজন বাংলাদেশি রাজনীতিবিদ। তিনি কক্সবাজার-১ আসনের সাবেক সংসদ সদস্য।   প্রারম্ভিক জীবন জাফর আলম ১২ জুন ১৯৫৭ সালে কক্সবাজার জেলার চকরিয়া উপজেলার পালাকাটা গ্রামে জন্মগ্রহণ করেন। তার পিতার নাম লাল মোহাম্মদ সওদাগর ও মাতার নাম তমনা খাতুন। তিনি চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতি বিভাগ থেকে স্নাতকোত্তর ডিগ্রি অর্জন করেন।  রাজনৈতিক জীবন জাফর আলম ২০০৫ সালে চকরিয়া পৌরসভার মেয়র নির্বাচিত হন। ২০১৪ সালে উপজেলা পরিষদ চেয়ারম্যান নির্বাচিত হন।  বর্তমানে তিনি চকরিয়া উপজেলা আওয়ামী লীগের সভাপতি হিসেবে দায়িত্ব পালন করছেন।   তিনি ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে তিনি বিএনপির হাসিনা আহমেদকে পরাজিত করে কক্সবাজার-১ আসন থেকে সংসদ সদস্য নির্বাচিত হন।  ২০২৪ সালের দ্বাদশ জাতীয় সংসদ নির্বাচনে তিনি স্বতন্ত্র প্রার্থী হিসেবে কক্সবাজার-১ আসন থেকে পরাজিত হন।   অভিযোগ  জাফর আলমের বিরুদ্ধে অনিয়ম, অবৈধ সম্পদ অর্জন এবং স্থানীয়দের ওপর নির্যাতন-নিপীড়ন চালানোর অভিযোগ ওঠে তার বিরুদ্ধে।   তথ্যসূত্র   বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:কক্সবাজার জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:বাংলাদেশের মেয়র
মাবাদ ইবনে কালিদ আল-জুহানি ( আরবি: معبد الجهني; মৃত্যু: ৮০ হি/৬৯৯ খ্রি.) ছিলেন কাদারিয়া নামে একটি ভ্রান্ত ধর্মমতের প্রবক্তা। যিনি জুহায়না গোত্রের অন্তর্ভুক্ত ছিলেন, যা প্রাচীনকাল থেকে সৌদি আরবের মদিনা শহরের আশেপাশে  বসবাস বাস করে আসছে। কাদারিয়া ছিল এমন একটি ধারণা, যা তিনি সিনবুয়া থেকে পান বলে উল্লেখন করা হয় এবং এই মতবাদটি ইসলামি নবী মুহাম্মদের কিছু সাহাবী; যেমন আব্দুল্লাহ ইবনে উমর ইবনুল খাত্তাবকে   বলে ঘোষণা করে।  দামেস্কের খলিফা আবদুল মালিক তাকে বিপদগামী ঘোষণা করেন। আল-কদর সম্পর্কে প্রথম ব্যক্তি বা অন্তত বসরায় প্রথম ব্যক্তি হিসেবে মাবাদই এমন কথা বলেন। তার ধারণাগুলি পরে আবু মারওয়ান গাইলান ইবনে মুসলিম আল দিমাশকী আল-কিবতী অনুসরণ করেছিলেন।   তথ্যসূত্র   বিষয়শ্রেণী:মুসলিম দার্শনিক
কমরেড ধন্বন্তরী (৭ মার্চ ১৯০২ - ১৩ জুলাই ১৯৫৩) ছিলেন একজন স্বাধীনতা সংগ্রামী এবং জম্মু ও কাশ্মীরে ভারতের কমিউনিস্ট পার্টির অন্যতম প্রতিষ্ঠাতা। ব্রিটিশ রাজের সময়, তিনি ব্রিটিশ কর্তৃপক্ষের দ্বারা গ্রেফতার হন এবং তার মোট ৩৪ বছরের প্রাপ্তবয়স্ক জীবনের মধ্যে ১৭ বছর জেলে ছিলেন।   ভারতের কমিউনিস্ট পার্টি জম্মু ও কাশ্মীর রাজ্যের সদর দফতর, ধন্বন্তরী ভবন, তার সম্মানে নামকরণ করা হয়েছে।        তথ্যসূত্র   বিষয়শ্রেণী:১৯০২-এ জন্ম বিষয়শ্রেণী:১৯৫৩-এ মৃত্যু বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:জম্মু ও কাশ্মীরের ভারতের কমিউনিস্ট পার্টির রাজনীতিবিদ বিষয়শ্রেণী:জম্মু ও কাশ্মীরের ভারতীয় স্বাধীনতা কর্মী
অন দ্য ইন্টারনেট, নোবডি নোস ইউ আর অ্যা ডগ হল একটি প্রবচন যা পিটার স্টেইনারের একটি ব্যঙ্গচিত্রের ক্যাপশন হিসেবে প্রথম প্রকাশিত হয়েছিল জুলাই ৫, ১৯৯৩ সালে দ্য নিউ ইয়র্কার সাময়িকীতে। ব্যঙ্গচিত্রটিতে দেখা যায় একটি কুকুর কম্পিউটারের সামনে চেয়ারে বসে, ক্যাপশনে লেখা প্রবচনটি বলছে মেঝেতে বসে থাকা অন্য একটি কুকুরকে উদ্দেশ্য করে। ২০১১ সালে স্টেইনারের এই ব্যঙ্গচিত্র নিউ ইয়র্কার পেনেলের হিসেব মতে অজস্রবার পুনঃমুদ্রিত হয়েছিল, যার ফলে স্টেইনারের আয় ইউএস$৫০,০০০ মার্কিন ডলার ছাড়িয়ে যায়। এক সময় ইন্টারনেট ছিল শুধুমাত্র সরকারি আমলা, প্রকৌশলী আর জ্ঞানতাত্ত্বিকদের কাজের ক্ষেত্র, বর্তমানে এটি যে জনসাধারণের অন্যতম আগ্রহের বিষয় তা দ্য নিউ ইয়র্কার সাময়িকীর আলোচনা থেকে অণুমেয়। লোটাস সফটওয়ারের প্রতিষ্ঠাতা ও অগ্রগণ্য ইন্টারনেট কর্মী মিচ কাপুরের উদ্ধৃতি দিয়ে ১৯৯৩ সালে টাইম সাময়িকী একটি নিবন্ধে বর্ণনা করে যে, দুইটি কুকুরের কথোপকথনের এই ব্যঙ্গচিত্রটি নিউ ইয়র্কারে প্রকাশের পর একটি বিষয় আরও স্পষ্ট হল যে, জনপ্রিয়তা ছাড়িয়ে এই ইস্যু এখন গণমানুষের আগ্রহের বিষয় হিসেবে স্থান করে নিয়েছে। (বাকি অংশ পড়ুন...)
সেন্ট্রাল এম্বাসি,ব্যাংকক, থাইল্যান্ড এর একটি বড় শপিং মল, যেটি সেন্ট্রাল গ্রুপ দ্বারা পরিচালিত হয়ে থাকে।  অবস্থান সেন্ট্রাল এম্বাসি পাতুম ওয়ান জেলায় অবস্থিত, এটির অবস্থান ফ্লোয়েন চিট সড়কের অভিমুখে। যোগাযোগ শপিং মলটি চিট লোম বিটিএস স্টেশন  এবং ফ্লোয়েন চিট বিটিএস স্টেশন এর কাছাকাছি অবস্থিত। বিন্যাস এই শপিং মলটির নকশা করেছেন ইংল্যান্ডের স্থপতি আমান্ডা লেভেট।শীর্ষ থেকে যখন দেখা হয়, তখন স্থাপনাটিকে অসীম আকৃতির চিহ্নের মতো দেখা যায়।   তথ্যসূত্র  বিষয়শ্রেণী:ব্যাংককের বিপণিবিতান বিষয়শ্রেণী:২০১৪-এ প্রতিষ্ঠিত বিপণিবিতান বিষয়শ্রেণী:২০১৪-এ থাইল্যান্ডে প্রতিষ্ঠিত
শক্তিরূপ হেরো তাঁর হল একটি রবীন্দ্রসংগীত। এটি রবীন্দ্রনাথ ঠাকুরের গীতি-সংকলন গীতবিতান গ্রন্থের ‘পূজা’ পর্যায়ের অন্তর্গত ‘বিবিধ’ উপপর্যায়-ভুক্ত ৪৫৬ সংখ্যক গান।গীতবিতান, পৃ. ১৮০-১৮১ এই গানটি একটি ব্রহ্মসংগীত এবং ইমন-ভূপালি রাগে ও চৌতালে নিবদ্ধ। ১৭ ছত্রের এই গানটি ১৯০৪ সালের ৪ ফেব্রুয়ারি মঙ্গলবার (১১ মাঘ, ১৩১১ বঙ্গাব্দ) কলকাতার আদি ব্রাহ্মসমাজ মন্দিরে ৭৫তম মাঘোৎসব উপলক্ষ্যে রচিত এবং প্রাতঃকালীন উপাসনায় গীত হয়। গানটি একটি পাঠভেদে ‘শ্রান্তি আলস বিষাদ’-এর পরিবর্তে ‘শ্রান্তি অলস বিষাদ’ (১৩৩৮/১৩৪৫) পাওয়া যায়।  "শক্তিরূপ হেরো তাঁর" গানটি প্রথম প্রকাশিত হয় তত্ত্ববোধিনী পত্রিকার ফাল্গুন ১৩১১ সংখ্যায়। এরপর এটি প্রকাশিত হয় গান (‘ব্রহ্মসঙ্গীত’ পর্যায়, ১৩১৬), ধর্মসঙ্গীত (১৩২১), কাব্যগ্রন্থ (দশম খণ্ড, ‘ধর্মসঙ্গীত’ অংশ, ১৩২৩), গীতবিতান (প্রথম সংস্করণ, দ্বিতীয় খণ্ড, আশ্বিন ১৩৩৮ এবং দ্বিতীয় সংস্করণ, দ্বিতীয় খণ্ড, ভাদ্র ১৩৪৬) গ্রন্থেও। গানটির কাঙ্গালীচরণ সেন কৃত প্রথম স্বরলিপিটি প্রকাশিত হয় সঙ্গীত-প্রকাশিকা পত্রিকার চৈত্র ১৩১১ সংখ্যায়।গীতবিতান তথ্যভাণ্ডার, পৃ. ৬১৪-৬১৫ এরপর স্বরলিপি প্রকাশিত হয়েছিল স্বরলিপি প্রকাশিত হয় ব্রহ্মগীতি স্বরলিপি গ্রন্থেও (দ্বিতীয় ভাগ, মাঘ ১৩১২)।রবীন্দ্র-সঙ্গীত-কোষ, পৃ. ৩০৬ বর্তমানে স্বরবিতান গ্রন্থের ২২শ খণ্ডে এই গানটির স্বরলিপি মুদ্রিত।  "শক্তিরূপ হেরো তাঁর" গানটি হল একটি ধ্রুপদ-ভাঙা গান, যার মূল আদর্শ "সপ্তসুর তিনগ্রাম"। স্বরলিপিতে মূল গানটির রাগ ও তাল নির্দেশিত হয়েছে ইমন/চৌতাল। মতান্তরে মূল গানের রাগ ইমনকল্যাণ। মূল গানটির সম্ভাব্য গীতিকার/সুরকার ছিলেন গুণ সেনরবীন্দ্রনাথের ভাঙা গান, পৃ. ১১১ এবং গানটির উৎস সঙ্গীতমঞ্জরী। ধ্রপদ মূলত চারটি কলি বা তুক-বিশিষ্ট (স্থায়ী, অন্তরা, সঞ্চারী ও আভোগ) গান। মূল "সপ্তসুর তিনগ্রাম" গানটিও চার কলি-বিশিষ্ট গান হলেও, "শক্তিরূপ হেরো তাঁর" রচনাকালে রবীন্দ্রনাথ যে রাগের কিছু পরিবর্তন করেছিলেন তা-ই নয়, গানটিকে দুই কলি-যুক্ত গানে রূপান্তরিত করেছিলেন। যদিও সংগীত-বিশারদ অমল কুমার মিত্রের মতে, ধ্রুপদ গানে চারটি কলি থাকতেই হবে এমন বাঁধাধরা নিয়ম বিগত ১৫০ বছর ধরে পালিত হয়নি এবং সেই কারণেই রবীন্দ্রনাথ চার কলির মূল গান থেকে স্বচ্ছন্দে দুই কলির গান রচনা করেছিলেন।রবীন্দ্রনাথের ভাঙা গান, পৃ. ১০২-০৩  গানটি রেকর্ড করেছিলেন সুচিত্রা মিত্র (৭ ইপিই ১১৮৬)।রবীন্দ্ররচনাভিধান, সপ্তদশ খণ্ড, পৃ. ১৯০  তথ্যসূত্র  গ্রন্থপঞ্জি  অনুত্তম ভট্টাচার্য, রবীন্দ্ররচনাভিধান, সপ্তদশ খণ্ড: গীতবিতান – এক [পূজা – স্বদেশ – প্রেম], দীপ প্রকাশন, কলকাতা, জন্মাষ্টমী ১৪২৪ সংস্করণ, এপ্রিল ২০১৯ মুদ্রণ  ড. আশিষ বসুমল্লিক, রবীন্দ্রনাথের ভাঙা গান: অন্তর্গত অস্তিত্বের অন্বেষণে এক অনন্ত অভিযাত্রা, প্রতিভাস, কলকাতা, অক্টোবর ২০০৪ সংস্করণ   রবীন্দ্রনাথ ঠাকুর, গীতবিতান (অখণ্ড সংস্করণ), বিশ্বভারতী গ্রন্থনবিভাগ, কলকাতা, কার্তিক ১৪১২ পুনর্মুদ্রণ  সুরেন মুখোপাধ্যায়, রবীন্দ্র-সঙ্গীত-কোষ, সাহিত্য প্রকাশ, কলকাতা, ২২ শ্রাবণ ১৪১৬ সংস্করণ  পূর্ণেন্দুবিকাশ সরকার (সংকলন ও সম্পাদনা), গীতবিতান তথ্যভাণ্ডার, সিগনেট প্রেস, কলকাতা, ২০১৯  বিষয়শ্রেণী:রবীন্দ্রসঙ্গীত বিষয়শ্রেণী:ব্রহ্মসংগীত বিষয়শ্রেণী:রবীন্দ্রনাথ ঠাকুর রচিত গান বিষয়শ্রেণী:বাংলা ভাষার গান
নিকোটিন প্রতিস্থাপন থেরাপি (Nicotine replacement therepy বা সংক্ষেপে এনআরটি (NRT)) হল তামাক ব্যতীত অন্য উপায়ে নিকোটিন গ্রহণের মাধ্যমে তামাক সেবনের ব্যাধিতে আক্রান্ত ব্যক্তিদের চিকিৎসা করার জন্য একটি চিকিৎসাগতভাবে অনুমোদিত উপায়। এটি ধূমপান ত্যাগ বা তামাক চর্বণ বন্ধ করতে সহায়তা করার জন্য ব্যবহৃত হয়। এটি তামাক ধূমপান ত্যাগ করার সম্ভাবনা প্রায় ৫৫% বৃদ্ধি করে। প্রায়শই এটি অন্যান্য আচরণগত কৌশলগুলির সাথে ব্যবহার করা হয়। আলসারেটিভ কোলাইটিসের চিকিৎসার জন্যও NRT ব্যবহার করা হয়ে থাকে। এনআরটি-র প্রকারের মধ্যে রয়েছে এ্যাডহেসিভ প্যাচ, চুইংগাম, লজেন্স, নাজাল স্প্রে এবং ইনহেলার। এক সময়ে একাধিক ধরনের NRT ব্যবহার কার্যকারিতা বাড়াতে পারে।  আরও দেখুন   নিকোটিন পলাক্রিলেক্স  নিকোটিন গাম  নিকোটিন প্যাচ  নিকোটিন লজেন্স  নিকোরেট  ডোপামিন ডিটক্স  তথ্যসূত্র  বিষয়শ্রেণী:ধূমপান বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
রুস্তম সোহরাব  ১৯৬৩ সালের ভারতীয় হিন্দি ভাষার চলচ্চিত্র, এফইউ রামসে প্রযোজিত এবং বিশরাম বেদেকর পরিচালিত।Lata Mangeshkar – Sajjad Hussain (music composer of Rustam Sohrab) Collaboration  Cineplot.com website, Published 30 October 2010, Retrieved 5 May 2020 ছবিতে নায়িকা হিসেবে সুরাইয়া (শেহজাদি তেহমিনার ভূমিকায়) এবং নায়ক হিসেবে পৃথ্বীরাজ কাপুর ( রুস্তম জাবুলির ভূমিকায়) অভিনয় করেছেন। গল্পটি ফার্সি কবি ফেরদৌসির রোস্তম ও সোহরাবের কিংবদন্তি কবিতার উপর ভিত্তি করে তৈরি করা হয়েছে। সোহরাব, রুস্তমের ছেলের চরিত্রে প্রেম নাথ এবং শাহরু, সোহরাবের প্রেমের চরিত্রে অভিনয় করেছেন মমতাজ। ছবিটির সঙ্গীত পরিচালনা করেছেন সাজ্জাদ হোসেন।Bollywood Retrospect: Sajjad Hussain's musical gems. DNA India.  এটি ছিল সুরাইয়ার শেষ ছবি, যার পরে তিনি অভিনয় এবং গান পুরোপুরি ছেড়ে দেন। ছবিতে, তিনি রাজহাঁসের গান "ইয়ে ক্যাসি আজব দাস্তান হো গেই হ্যায়" গেয়েছিলেন, যা তার সেরা হিটগুলির মধ্যে একটি।  শ্রেষ্ঠাংশে    শেহজাদী তেহমিনার চরিত্রে সুরাইয়া  রুস্তম জাবুলি চরিত্রে পৃথ্বীরাজ কাপুর  সোহরাব চরিত্রে প্রেম নাথ  শাহরু চরিত্রে মমতাজ  গানের তালিকা  গানের শিরোনাম গানের কথা দ্বারা সঙ্গীত ফিল্ম নোট "এ দিলরুবা এয়ে দিলরুবা নাজরীন মিলা" লতা মঙ্গেশকর জান নিসার আখতার সাজ্জাদ হোসেন চলচ্চিত্র রুস্তম সোহরাব (১৯৬৩) "ইয়ে ক্যাসি আজব দাস্তান হো গেই হ্যায়"Rustam Sohrab film songs on hindigeetmala.net website Retrieved 5 May 2020 সুরাইয়া কামার জালালাবাদী সাজ্জাদ হোসেন রুস্তম সোহরাব (১৯৬৩ চলচ্চিত্র) "ফির তুমহারি ইয়াদ অ্যায় সানাম" মহম্মদ রফি, মান্না দে, এসডি বাতিশ ও কোরাস কামার জালালাবাদী সাজ্জাদ হোসেন চলচ্চিত্র রুস্তম সোহরাব (১৯৬৩) "আব দের হো গাই ওয়াল্লাহ" আশা ভোঁসলে কামার জালালাবাদী সাজ্জাদ হোসেন চলচ্চিত্র রুস্তম সোহরাব (১৯৬৩) "মাজান্ডারান মাজান্ডারান" তালাত মাহমুদ জান নিসার আখতার সাজ্জাদ হোসেন চলচ্চিত্র রুস্তম সোহরাব (১৯৬৩)   তথ্যসূত্র    বহিঃসংযোগ       কমপ্লিট ইনডেক্স টু ওয়ার্ল্ড ফিল্ম (CITWF) ওয়েবসাইটে রুস্তম সোহরাব (1963 ফিল্ম)  Muvyz.com ওয়েবসাইটে রুস্তম সোহরাব (১৯৬৩ ফিল্ম)   বিষয়শ্রেণী:কবিতা অবলম্বনে চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৬৩-এর চলচ্চিত্র
মাদারীপুর আহমদিয়া কামিল স্নাতকোত্তর মাদ্রাসা ঢাকা বিভাগের মাদারীপুর জেলার সদর উপজেলার একটি উল্লেখযোগ্য আলিয়া মাদ্রাসা। মাদ্রাসাটি ১৯৪৯ সালে পখীরা দরবার শরীফের পীর মাওলানা নুর মোহাম্মদ কর্তৃক প্রতিষ্ঠিত হয়। মাদ্রাসাটির দাখিল ও আলিম স্তর বাংলাদেশ মাদ্রাসা শিক্ষাবোর্ডের অধীনে পরিচালিত হয় আর ফাজিল ও কামিল স্তর ইসলামি আরবি বিশ্ববিদ্যালয় কর্তৃক পরিচালিত হয়। মাদ্রাসার বর্তমান অধ্যক্ষের নাম মোহাম্মাদ আমিনুল ইসলাম। এই মাদ্রাসার সভাপতির দায়িত্ব পালন করেন পখীরা দরবার শরীফের পীর। মাদ্রাসার বর্তমানে ৪১ জন শিক্ষক-কর্মচারী ও ৯০০ জন শিক্ষার্থী রয়েছে। মাদ্রাসার পুরো ক্যাম্পাস ১ একর ২২ শতাংশ জমির উপরে অবস্থিত।   ইতিহাস  মাদ্রাসার প্রতিষ্ঠাতা মাওলানা নুর মোহাম্মদ ছারছিনা দরবারের পীর আল্লামা নেছারুদ্দিনের খেলাফত প্রাপ্ত পীর ছিলেন। তিনি তার হাতে বাইয়াত গ্রহণ করে নিজ এলাকায় ইসলামি শিক্ষা বিনির্মাণের প্রচেষ্টা চালান, তিনি পখীরা দরবার শরীফ প্রতিষ্ঠা করেন এবং আড়িয়াল খাঁ নদীর তীরে মহিষের চর গ্রামে মাদ্রাসাটি প্রতিষ্ঠা করেন। মাদ্রাসাটি প্রতিষ্ঠার পরে ১৯৮৪ সালে নদী ভাঙ্গনের কারণে অড়িয়াল খাঁ নদীর গর্ভে বিলীন হয়ে যায়। এরপরে প্রতিস্থাতার একজন মুরিদ বর্তমানের কুকরাইল গ্রামে ১ একর ২২ শতাংশ জমি দান করেন, এবং এই জমির উপরে মাদ্রাসাটি পুনঃস্থাপিত হয়। বর্তমানে মাদ্রাসাটি মাদারীপুর সদর উপজেলার শহীদ আব্দুস সাত্তার সড়কের কুকরাইল গ্রামে অবস্থিত।  ২০২২ সালে শাহ সুফি নুর মোহাম্মদ (রহ.) ভবনের চারতলা বিশিষ্ট নতুন ভবনের উদ্বোধন করা হয়, উদ্বোধন করেন এমপি শাজাহান খান।   শিক্ষা কার্যক্রম  মাদ্রাসায় প্রাথমিক শিক্ষাস্তর ইবতেদায়ী থেকে শুরু করে আলিয়া মাদ্রাসার সর্বোচ্চ পর্যায় কামিল শ্রেণী পর্যন্ত রয়েছে। এছাড়ারাও এই মাদ্রাসার দাখিল ও আলিম উভয় স্তরে বিজ্ঞান ও মানবিক শাখা বিদ্যমান রয়েছে। এছাড়াও এই মাদ্রাসার ফাজিল ও কামিল পর্যায়ে আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ, দাওয়াহ প্রভৃতি বিভাগ চালু আছে। এছাড়াও এই মাদ্রাসার বহু শিক্ষার্থীরা উচ্চ শিক্ষার জন্য বাংলাদেশের বিভিন্ন বিশ্ববিদ্যালয়ে ভর্তির সুযোগ পেয়ে থাকে। বিজ্ঞান বিভাগের শিক্ষার্থীরা বিজ্ঞান মেলায় অংশগ্রহণ করে থাকে।  মাদ্রাসাটি ২০০৬ সালে সংশোধনী আইন অনুসারে কুষ্টিয়া ইসলামী বিশ্ববিদ্যালয়ের অধিভুক্তি লাভ করে। এরপরে ২০১৬ সালে মাদ্রাসাটি ইসলামি আরবি বিশ্ববিদ্যালয়ের অধীনে পুনরায় অধিভুক্তি লাভ করে।   তথ্যসূত্র
টিন টার্ন একটি আইরিশ দাতব্য যা কিশোরী মেয়েদের প্রযুক্তিতে ক্যারিয়ার অর্জনে উৎসাহ প্রদান করে।    ইতিহাস  টিন টার্ন একটি আইরিশ দাতব্য যা ২০১৬ সালে জোয়ান ডোলান এবং নিম্ভ স্কালিয়ন দ্বারা সুবিধাবঞ্চিত অঞ্চলের মেয়েদের প্রযুক্তি এবং কম্পিউটার দক্ষতা প্রচারের লক্ষ্যে প্রতিষ্ঠিত হয়েছিল। এটি প্রথম পাঁচটি স্কুল থেকে ২০ জন মেয়েকে নিয়ে ২০১৬ সালের গ্রীষ্মে পরীক্ষামূলকভাবে চালু হয়েছিল এবং তখন থেকে এখন পর্যন্ত এটি ১৮টি স্কুল এবং ৩০টি প্রযুক্তি সংস্থায় প্রসারিত হয়েছে।    ক্রিয়াকলাপ  বিশেষত এই গোষ্ঠীর লক্ষ্য হলো বিশ্ববিদ্যালয় বা তৃতীয় স্তরের শিক্ষার নিম্নোক্ত সম্প্রদায়গুলির মেয়েদের সাথে কাজ করা। তাদের কাজের স্থান এবং পরামর্শদানের জন্য প্রযুক্তি এবং ডিজিটাল সংস্থাগুলির সাথে অংশীদার হন।  তারা দুই সপ্তাহে কাজের স্থান সরবরাহ করে।  দাতব্য সংস্থাটি পরে স্কুল প্রোগ্রাম  চালায়। লিমেরিকের এই প্রোগ্রামের অংশগ্রহণকারীরা ২০১৮ সালে বিটি ইয়ং পাইওনিয়ার অ্যাওয়ার্ড জিতেছে  ২০১৮ সালে, টিন টার্ন প্রযুক্তিগত চ্যালেঞ্জে অংশ নিতে ডিজিটাল হাব এবং গাইসিসের সাথে অংশীদারি করেছিল।    পুরস্কার    ২০১৭ সালের ইইউ ডিজিটাল ইমপ্যাক্ট অর্গানাইজেশন।    তথ্যসূত্র   বিষয়শ্রেণী:কম্পিউটিং ও সমাজ বিষয়শ্রেণী:অপর্যালোচিত অনুবাদসহ পাতা বিষয়শ্রেণী:কম্পিউটার বিজ্ঞান শিক্ষা বিষয়শ্রেণী:নারী ও বিজ্ঞান বিষয়শ্রেণী:প্রযুক্তিতে নারী বিষয়শ্রেণী:বিজ্ঞান ও প্রযুক্তিতে নারীদের জন্য সংগঠন
thumb|300px|জাকিনথোস দ্বীপে অবস্থিত জাকিনথোস মেরিন পার্ক ন্যাশনাল মেরিন পার্ক অফ জাকিনথোস () () হচ্ছে একটি জাতীয় প্রাণী সংরক্ষণ কেন্দ্র। ১৯৯৯ সালে এটি প্রতিষ্ঠিত হয়। গ্রিসের লাগানাস সাগরের দ্বীপ জাকিনথোসে এর অবস্থান। এই সংরক্ষণ কেন্দ্রটি ন্যাচারা ২০০০ নেটওয়ার্কের আওতাভুক্ত, এবং এর আয়তন প্রায় । লগারহেড সামুদ্রিক কচ্ছপের এটি একটি অন্যতম বাসস্থান। ভূমধ্যসাগরের সামুদ্রিক কচ্ছপ রক্ষায় নির্মিত এটি প্রথম জাতীয় সংরক্ষণকেন্দ্র।   ভৌগোলিক পরিবেশ  জাকিনথোস মেরিন পার্কের আয়তন লাগানাস সাগর জুড়ে বিদ্যমান। এর দক্ষিণ উপকূল ভূমধ্যসাগরীয় সামুদ্রিক কচ্ছপের একটি অন্যতম বাসা বাঁধার স্থান। এই বাসা বানানোর কার্যক্রম এই সাগরের ছয়টি সৈকতে চলে, যা প্রায়  জুড়ে বিদ্যমান। এজন্য এই দ্বীপটি বিশ্বের সর্ববৃহৎ লগারহেড কচ্ছপের বাসস্থানে পরিণত হয়েছে। এই বাসা বাঁধার স্থানগুলো ছাড়াও  দূরের দুটো ছোট দ্বীপও এই পার্কের আওতাভুক্ত।Zante National Marine Park of Zakynthos.   তথ্যসূত্র   বিষয়শ্রেণী:দ্বীপ বিষয়শ্রেণী:১৯৯৯-এ প্রতিষ্ঠিত বিষয়শ্রেণী:আইইউসিএন II বিষয়শ্রেণী
টিচিং ও ট্রেইনিং পেট হাসপাতাল ও রিসার্চ সেন্টার, ঢাকার পূর্বাচলে অবস্থিত একটি প্রাণি হাসপাতাল। এটি বাংলাদেশের প্রথম কোন প্রাণি হাসপাতাল যা শুধুমাত্র পশুপাখির জন্য উৎসর্গ করে বানানো। এখানে মানুষের হাসপাতালের মতো সবরকম সুযোগ-সুবিধা রয়েছে। এই হাসপাতালটি চিকিৎসা সেবা প্রদানের পাশাপাশি গবেষণা কার্যক্রমও পরিচালনা করে। এটি পরিচালনা করছে চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়।   অবস্থান  ঢাকার পূর্বাচল এলাকার মধ্যে প্রায় ২২ কাঠা জমির ওপর এই হাসপাতালটি তৈরি করা হয়েছে। ঢাকার মূল শহর থেকে এর দুরত্ব খুব একটা বেশি না।   ইতিহাস  ২০১৮ সালের ২৮ অক্টোবর তৎকালীন শিক্ষামন্ত্রী নুরুল ইসলাম নাহিদ একটি অনুষ্ঠানের মাধ্যমে হাসপাতালটি উদ্বোধন করেন।   সুবিধা  এখানে মেডিসিন, সার্জারি, স্ত্রীরোগ ও প্রসূতি এবং রেডিওলজি এবং ইমেজিং ইউনিট রয়েছে। এখানে আরও আছে ডিজিটাল এক্স-রে, আল্ট্রা-সোনোগ্রাম, এনেস্থেশিয়া এবং অপারেশন থিয়েটারের সুবিধা। আছে জরুরি বিভাগও। কোন পশুপাখির অবস্থা মুমূর্ষ হলে তাকে কয়েকদিন ভর্তিও রাখা যাবে এখানে। এর জন্য আছে পাঁচটি শয্যা। এখানে চিকিৎসা দেও্যার জন্য থাকবেন তিনজন প্রভাষক, দুইজন ভেটেরিনারি সার্জন, তিনজন ড্রেসার এবং ইন্টার্ন ডাক্তাররা।   তৈরির উদ্দেশ্য  পশুপাখির সেবা প্রদান করাই এই হাসপাতালের মূল উদ্দেশ্য। তবে ইন্টার্নশিপ প্রোগ্রামে থাকা ভেটেরিনারি ডাক্তার এবং ভেটেরিনারি পাশ করা ডাক্তাররা এখানে হাতে কলমে শিখতে পারবেন। এটি ঢাকায় তৈরি করার আরেকটি উদ্দেশ্য ছিল ঢাকা শহরে প্রচুর মানুষ পশু পালন করে, কিন্তু মানসম্মত হাসতাপাল সেখানে নেই। বিশেষ করে বিদেশীরা তাদের পশু নিয়ে ঝামেলায় পড়েন। তাই এটি ঢাকা শহরের কাছেই স্থাপন করা হয়েছে। এছাড়া সিভাসুর অনেক শিক্ষার্থী ভারত, যুক্তরাষ্ট্রে ইন্টার্নশিপ প্রোগ্রামে যায়। এই হাসপাতালে অনেকেই তাদের ইন্টার্নশিপ প্রোগ্রাম সম্পন্ন করতে পারবেন। এছাড়া বাইরের বিশ্ববিদ্যালয় থেকে এসেও এখানে ইন্টার্নশিপ করার সুযোগ রয়েছে।   তথ্যসূত্র    বহিঃসংযোগ   বিষয়শ্রেণী:চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়
মুরি জংশন রেল স্টেশন ভারতের ঝাড়খণ্ড রাজ্যের রাঁচি জেলার মুরি শহরে অবস্থিত। মুরি জংশন ভারতীয় রেলের দক্ষিণ পূর্ব রেলওয়ে জোনের রাঁচি বিভাগের অন্তর্গত। স্টেশনটির সংকেতিক নাম হল এমইউআরআই (ইংরেজি:MURI)।  ইতিহাস পুরুলিয়া-রাঁচি রেলপথ ১৯০৭ সালে বিএনআর এর ন্যারো গেজ রেলপথ হিসাবে চালু হয়।  ১৯২৭ সালে, বেঙ্গল নাগপুর রেলওয়ে ১১৬ কিলোমিটার (৭২ মাইল) চন্ডিল-বরকাকানা বিভাগটি রেল চলাচলের জন্য উন্মুক্ত করে দেয়।  ১৪৩ কিলোমিটার (৮৯ মাইল) দীর্ঘ চন্দ্রপুরা-মুরি-রাঁচি-হাতিয়া লাইনের নির্মাণ কাজ ১৯৫৭ সালে শুরু হয় এবং ১৯৬১ সালে এটি সমাপ্ত হয়।  সু্যোগ-সুবিধা  স্টেশনটিতে প্রাপ্ত প্রধান সুবিধাগুলি হ'ল অপেক্ষা করার কক্ষ, অবসর রুম, কম্পিউটারাইজড সংরক্ষণ সুবিধা, সংরক্ষণ কাউন্টার, যানবাহন রাখার স্থান ইত্যাদি। যানবাহনের স্টেশন চত্বরে প্রবেশের অনুমতি রয়েছে। সরকারি রেলওয়ে পুলিশের (জিআরপি) নিরাপত্তা কর্মীরা সুরক্ষার জন্য উপস্থিত থাকেন। স্বাস্থ্যসেবা সরবরাহকারী একটি রেলওয়ে চিকিৎসা কেন্দ্র মুড়ি জংশনের নিকটে অবস্থিত। প্ল্যাটফর্ম  স্টেশনে তিনটি প্ল্যাটফর্ম রয়েছে, যা ফুট ওভার ব্রিজের (এফওবি) দ্বারা সংযুক্ত রয়েছে।   ট্রেন পরিষেবা  অনেক এক্সপ্রেস এবং যাত্রীবাহী ট্রেন মুরি জংশন দিয়ে যায়। মুরি জংশন তাদের মধ্যে কয়েকটিতে টার্মিনাল বা প্রান্তিক স্টেশন হিসাবেও ব্যবহৃত হয়। বেশ কয়েকটি বিদ্যুতায়িত স্থানীয় যাত্রীবাহী ট্রেন রাঁচি থেকে প্রতিবেশী গন্তব্যগুলিতে নিয়মিত বিরতিতে চলাচল করে। মুরি ভারতের প্রধান শহরগুলি- কলকাতা, নতুন দিল্লি, মুম্বই, চেন্নাই, রেনুকুট, সুরাট, গুয়াহাটি, পাটনা, কানপুর, পুরী, জম্মু তাই, ইত্যাদির সাথে সংযুক্ত।   নিকটতম বিমানবন্দর  মুরি জংশনের নিকটতম বিমানবন্দরগুলি হ'ল:   বিরসা মুন্ডা বিমানবন্দর, রাঁচি   গয়া বিমানবন্দর, গয়া   জয়প্রকাশ নারায়ণ আন্তর্জাতিক বিমানবন্দর, পাটনা   নেতাজি সুভাষ চন্দ্র বসু আন্তর্জাতিক বিমানবন্দর, কলকাতা   তথ্যসূত্র  বহিঃসংযোগ  মুড়ি জংশন মানচিত্র  রাঁচি জেলার সরকারী ওয়েবসাইট  বিষয়শ্রেণী:রাঁচি জেলার রেলওয়ে স্টেশন বিষয়শ্রেণী:১৯০৭-এ ভারতে প্রতিষ্ঠিত বিষয়শ্রেণী:রাঁচি রেলওয়ে বিভাগ বিষয়শ্রেণী:ঝাড়খণ্ডের জংশন রেলওয়ে স্টেশন বিষয়শ্রেণী:১৯০৭-এ চালু রেলওয়ে স্টেশন
কামরান মির্জা, মাঝেমধ্যে কামরান, নামেও ডাকা হয়, (১৫০৯ – ৫ (অথবা ৬) অক্টোবর ১৫৫৭) ছিলেন মুগল সাম্রাজ্যের প্রতিষ্ঠাতা সম্রাট বাবর এর দ্বিতীয় পুত্র এবং প্রথম মুগল সম্রাট। বাবরের উপপত্নী গুলরুখ বেগমের সন্তান হিসেবে কামরান মির্জা কাবুলে জন্মগ্রহণ করেন। তিনি বাবরের বড় ছেলে হুমায়ূনের সৎভাই ছিলেন, যিনি মুগল সিংহাসনে অধিষ্ঠিত এবং উত্তরাধিকারী হন কিন্তু তিনি বাবরের তৃতীয় পুত্র আশরাফীর আপন ভাই ছিলেন।  বাবরের রাজত্বকাল ১৫২৫ সালে যখন তাঁর বাবা বাবর  উত্তর ভারত জয়লাভ করেন কামরান উত্তর-পশ্চিমাঞ্চলকে সুরক্ষিত করার জন্য কান্দাহারে অবস্থান করেছিলেন। ১৫৩০ সালে তাঁর পিতা মারা গেলে তিনি নবগঠিত সাম্রাজ্যের উত্তরের অংশের দায়িত্বে নিয়েছিলেন। মুঘল ইতিহাসবিদ আবুল ফজল এর মতে বাবরের শেষ ইচ্ছা ছিল হুমায়ূনের উদ্দেশ্যে,  “তোমার ভাইদের বিরুদ্ধে কিছু করো না, যদিও তারা এর যোগ্য নাও হতে পারে”।  ভারতবর্ষে ১৫৩৮ সালে কামরান প্রাথমিকভাবে সাথে করে ১২ হাজার সৈন্য নিয়ে আসেন অপরদিকে তাঁর ভাই হুমায়ূন বঙ্গ যুদ্ধ করে বেড়াচ্ছিলেন। হুমায়ুনের বিরুদ্ধে তাঁর ভাই হিন্দালের বিদ্রোহ দমন করার জন্য তিনি সেখানে হাজির হন। তবে হুমায়ুনের সাহায্যের আহবান থাকা সত্ত্বেও, কামরান তাঁকে কোনও সাহায্যের প্রস্তাব দেননি। চৌসার যুদ্ধে হুমায়ুন পরাজিত হওয়ার পর ফিরে আসেন, কামরান হুমায়ূনের নির্দেশেই তাঁর সৈন্যবাহিনীকে স্থানান্তর করতে অস্বীকার করেন কারণ তিনি নিজেই ক্ষমতায় আসার জন্য বেশি আগ্রহী ছিলেন। সুতরাং তাঁর উচ্চাকাঙ্ক্ষা প্রাপ্তির আর কোন সুযোগ না থাকায় কামরান লাহোর ফিরে আসেন।  হুমায়ূন সাথে দ্বন্দ্ব ১৫৪০ সালের মে মাসে কানৌজের যুদ্ধে শেরশাহ হুমায়ূনকে পরাজিত করেন এবং উত্তর ভারতের নতুন শাসক হিসেবে আবির্ভুত হন। এরপর তিনি হুমায়ূনকে ভারত ছেড়ে যাওয়ার নির্দেশ দেন। হুমায়ুন কাবুলের দিকে ফিরে আসেন কিন্তু কামরান তার ভাইয়ের কাছে শহরটি হস্তান্তর করতে রাজি ছিলেন না। ওই সময়ে কামরান হুমায়ূনের সঙ্গ ত্যাগ করে শের শাহের সাথে গোপন চুক্তিতে অধিক ব্যস্ত ছিলেন। কিন্তু তার সেই প্রচেষ্টা ভেস্তে দেন সম্রাট হুমায়ূনের চির আস্থা-ভাজন বৈরাম খাঁ। বৈরাম খাঁয়ের হাতে বন্দী হন কামরান মির্জা। কিন্তু সম্রাট হুমায়ূন ছিলেন তার ভাইদের প্রতি অত্যন্ত দুর্বল যার জন্য শত্রুর সাথে গোপন চুক্তি করার পরও তিনি কামরান মির্জাকে ক্ষমা করে দেন। যার ফলস্বরূপ কামরান মির্জা আবারো তার সাথে প্রতারণা করে পালিয়ে যোগ দেন শত্রু শিবিরে। সম্রাট হুমায়ূনের জীবন-দশার শেষ দিকে দেখা যায় কামরান মির্জাকে আটক করে অন্ধ করে দেয়ার মত কঠিন সিদ্ধান্ত নিতে। পরবর্তিতে কামরান মির্জাকে পাঠিয়ে দেয়া হয় মক্কার উদ্দেশ্যে।  স্থাপত্য thumbnail|কামরান কি ব্রাদারী কামরান এর নির্মিত গুরুত্বপূর্ণ স্থাপত্য কাঠামো একমাত্র পাকিস্তানের লাহোর অবস্থিত। এটি কামরান কি ব্রাদারী নামে পরিচিত। বারা শব্দের অর্থ হলো বার এবং ডার শব্দের অর্থ দরজা। কামরান কি ব্রাদারী ছিল ১২টি দরজার ভবনের সমন্বয়ে তৈরী যেটি গড়ে উঠেছিল রবি নদীর তীরে।   তথ্যসূত্র    The Great Moghuls by Bamber Gascoigne  বাদশাহ নামদার - হুমায়ূন আহমেদ   বিষয়শ্রেণী:মুগল রাজকুমার বিষয়শ্রেণী:তুর্ক শাসক বিষয়শ্রেণী:১৫০৯-এ জন্ম বিষয়শ্রেণী:১৫৫৭-এ মৃত্যু বিষয়শ্রেণী:তিমুরি রাজবংশ বিষয়শ্রেণী:চেঙ্গিস খানের বংশধর বিষয়শ্রেণী:কাবুলের ব্যক্তি